Randi Heide Steen

Randi Heide Steen (1909–1990) var en norsk sopransangerinne.

Hun gikk og lærte hos Borghild Langaard og sangpedagog Haldis Isene (gift med sangeren Ola Isene), debuterte i en operette på Casino i 1927.  I 1939 hadde hun hovedrollen i filmatiseringen av Hu Dagmar der Randi er byjenta Dagmar som har det gøy på landet. Ved Nationaltheatret sang hun Valenciennes og var Hanna Glawari i Den glade enke, samt Audhild i Olaf Liljekrans og besatte titterollen i Madame Butterfly. I 1943 rømte hun til Sverige og underholdt.Robert Levin, Randi Heide Steen, nekrolog i Aftenposten den 14. november 1990.

I 1958 etterfulgte hun Bjarne Buntz som formann i Norsk Operasangerforbund. Hun satt til 1963Randi Heide Steen i Store Norske Leksikon. og ble senere æresmedlem.

Hennes innspilling av Fola, fola Blakken solgte meget og var ofte i Ønskekonserten, men hun fikk bare to hundre kroner for arbeidet.Sverre Dalland, "Gjengangere" i Aftenposten den 16. mars 1984. Heide Steen var også æresmedlem i Kunstnerforeningen som gav henne Purpurneseordenen. Hun var også mottaker av Kongens fortjenstmedalje i gull.

Hun var datter av skuespillerparet Harald Steen og Signe Heide Steen og dermed søster til Harald Heide Steen og Kari Diesen. Randi var gift med Thorbjørn Sigurd Jacobsen (1912–67)Thorbjørns fødselsår er fra gravferdsetaten i Oslo  som også nevner grava til hans far, Tarald Severin Jacobsen (1877–1945), han som grunnla begravelsesbyrået T.S. Jacobsen. som drev T.S.Jacobsens begravelsesbyrå.Trosset sin gammeldagse far i seher.no den 2. mai 2008 Datteren Anne Marit Jacobsen (1945–) ble også skuespiller.

 Se også 
 Heide (slekt)

 Referanser 

 Eksterne lenker 


Kategori:Norske operasangere
Kategori:Sopraner
Kategori:Kongens fortjenstmedalje i gull